

**Sábháilteacht in OÉ Gaillimh – Ár dTosaíocht, ár nDualgas, ár bhFreagracht**

|  |  |  |  |  |  |  |  |
| --- | --- | --- | --- | --- | --- | --- | --- |
|  | An dlí - Freagrachtaí Scoile & Aonaid | Closed Book | Conas a chuirtear Sláinte &Sábháilteacht i bhfeidhm |  Pencil | An Oifig Sláinte agus Sábháilteachta |  |  |

|  |  |
| --- | --- |
| Príomhphointí |  Cé  |
| De réir an dlí ní mór don Ollscoil sláinte agus sábháilteacht a bhainistiú chun an fhoireann agus na mic léinn a chosaint. Tugann Ráiteas Sábháilteachta OÉ Gaillimh aghaidh ar na mórcheisteanna bainistíochta sábháilteachta, comhairliúcháin agus oibriúcháin.  | Freagracht deiridh ar an Uachtarán, ar Údarás na hOllscoile agus ar Fhoireann Bainistíochta na hOllscoile |
| Ní mór do gach Aonad Polasaí maidir le Ráiteas Sábháilteachta an Aonaid a bheith aige a dhéanann guaiseacha a shainaithint, rioscaí a mheas agus bearta rialaithe a leagan amach. Ní mór é seo a athbhreithniú agus a nuashonrú gach bliain. Tá foireann uile an Aonaid i dteideal é a fheiceáil. | Ceann Scoile nó Aonaid |
| Is gá don Cheann Scoile nó Aonaid monatóireacht fhoirmiúil a dhéanamh ar an gcaoi a ndéantar sábháilteacht a bhainistiú - chun a chinntiú go ndéantar scrúduithe agus go ndéantar iniúchadh sábháilteachta inmheánach ar bhonn bliantúil. | Ceann Scoile nó Aonaid le cúnamh ón gComhordaitheoir Sábháilteachta & ón gCoiste Sábháilteachta (más ann dó) |
| Tá dualgais ar leith ar Phríomhthaighdeoirí agus orthu siúd a bhainistíonn comhaltaí foirne agus mic léinn chun a chinntiú go ndéantar sábháilteacht a bhainistiú mar is ceart agus ní mór dóibh fianaise dhoiciméadach a bheith acu go bhfuil sé seo déanta acu. Ní mór do Phríomhthaighdeoirí dearbhú a thabhairt don Cheann Aonaid go bhfuil measúnuithe riosca déanta acu agus a chinntiú go bhfuil oiliúint curtha ar fáil agus gur fhreastail siad uirthi. | Príomhthaighdeoirí |
| Leagann an tAcht um Shábháilteacht, Sláinte agus Leas ag an Obair dualgais shonracha amach don fhoireann go léir, lena n-áirítear an riachtanas cúram a dhéanamh dá sláinte agus sábháilteacht féin, gan sábháilteacht daoine eile a chur i gcontúirt, freastal ar oiliúint, timpistí a thuairisciú agus fadhbanna sábháilteachta a thuairisciú. | Gach comhalta foirne lena n-áirítear Cinn Scoile/Aonaid agus Príomhthaighdeoirí |
| Is féidir aon chomhalta foirne a ionchúiseamh, fíneáil a ghearradh air/uirthi nó é/í a chur i bpríosún as an reachtaíocht sábháilteachta a shárú.  | Gach comhalta foirne |
| Moltar do gach Ceann Comhordaitheoir Sábháilteachta a cheapadh chun cabhrú le bainistíocht sláinte & sábháilteachta. Tá Coiste Sábháilteachta ag roinnt Aonad. Toghann an fhoireann seachtar Ionadaithe Sábháilteachta. | Ceaptar Comhordaitheoir Sábháilteachta. Toghtar Ionadaithe Sábháilteachta. |
| Ní mór riachtanais oiliúna sábháilteachta a aithint i measúnuithe riosca agus ní mór don fhoireann freastal ar an oiliúint aitheanta agus éigeantach seo. Ní mór go gcuirfí Seisiún Eolais Ionduchtúcháin maidir le Sábháilteacht a bhaineann lena gcuid oibre ar fáil do gach comhalta foirne. | Ceann Scoile nó Aonaid & comhaltaí foirne |
| Cabhraíonn an Oifig Sláinte agus Sábháilteachta le hAonaid a gcuid dualgas dlíthiúil a chomhlíonadh. Tá suíomh gréasáin den scoth ann ar a bhfuil teacht ar na huirlisí go léir is gá chun reachtaíocht a chomhlíonadh agus is foinse eolais é maidir leis na guaiseacha agus na srianta a theastaíonn. | Oifigeach Sláinte agus Sábháilteachta & Stiúrthóir Sábháilteachta |

Sábháilteacht in OÉ Gaillimh
Cad a dhéanfaidh mise tar éis na
hoiliúna seo?

|  |
| --- |
| Tá ceart dlíthiúil agam oibriú in ionad oibre sábháilte agus sláintiúil.Tá freagracht dhlíthiúil orm mo chion a dhéanamh chun cinntiú go mbeidh ionad oibre sábháilte & sláintiúil agam. |
| **√** | ***Cúram a dhéanamh de mo shábháilteacht féin, sábháilteacht daoine eile:-*** |
| □ | **Mo Mheasúnuithe Riosca** - Seiceáil an ndearnadh measúnú riosca ar na gníomhaíochtaí a d'fhéadfadh a bheith contúirteach, e.g. tascanna láimhsithe, úsáid ceimiceán. An ndearnadh measúnuithe ar na seomraí sna limistéir a úsáidim?  |
| □ | Más rud é **nach bhfuil measúnuithe riosca déanta nó nach bhfuil siad cothrom le dáta**, déan cinnte go ndéantar iad a (ath)mheasúnú anois. B'fhéidir go mbeadh orm cuidiú leis an measúnú/na measúnuithe seo agus leis na bearta riachtanacha a chur i bhfeidhm. |
| □ | Mura ndearnadh **measúnú ar mo stáisiún oibre ríomhaire**, déan socrú go ndéanfaí é sin (Measúnóirí Aonaid). |
| □ | Cinntigh **nach gcruthóidh** mé **guaiseacha** ag an obair, e.g. trí shlite éalaithe a bhlocáil, tiomáint don obair agus mé tuirseach.  |
| □ | An bhfuil **guaiseacha** ann **is féidir liom a thógáil amach** as mo láthair oibre e.g. feantéitheoir? |
| □ | **Bí ar an eolas.** Féach ar Pholasaí m’Aonaid maidir le Ráiteas Sábháilteachta. An bhfuil sé soiléir dom conas a dhéantar sláinte agus sábháilteacht a bhainistiú i m’Aonad? |
| □ | I mo chuid oibre, cinntigh go **ndéileálfaidh** mé **le mo fhreagrachtaí sonracha sábháilteachta i leith daoine eile** e.g. léachtóir i gcás mic léinn, an té atá ag eagrú imeachta i gcás rannpháirtithe. |
| √ *Freastal ar Oiliúint Sábháilteachta* |
| □ | **M’Oiliúint Sábháilteachta** Faigh amach cén oiliúint sábháilteachta atá de dhíth orm - an raibh Ionduchtú Sábháilteachta, oiliúint Sábháilteachta Dóiteáin, etc. ar siúl agam? Mura raibh, labhair le mo Cheann Aonaid nó le mo Chomhordaitheoir Sábháilteachta chun é a eagrú. |
| □ | Nuair a bhíonn **oiliúint eagraithe dom - freastal uirthi** agus ansin cuir an méid a fhoghlaimím i bhfeidhm. Freastal ar oiliúint athnuachana nuair is gá. |
| √ *Contúirtí, Fabhtanna, Timpistí a thuairisciú etc.* |
| □ | An bhfuil **mé féin in ann an fhadhb a réiteach** go ciallmhar?(slacht a chur ar m’oifig nó ar sheomra stórais). |
| □ | Má thagaim trasna ar fhadhb a bhaineann le sláinte agus sábháilteacht nach féidir liom féin a réiteach, déan **í a thuairisciú**. |
| □ | Má bhíonn **timpiste agam, déan é sin a thuairisciú.** Más rud é gur bheag nach raibh timpiste agam ach nár gortaíodh mé, déan é sin a thuairisciú freisin - d’fhéadfainn duine eile a shábháil ó ghortú. |
| □ | **Téigh chuig** [**https://www.nuigalway.ie/health-safety/**](https://www.nuigalway.ie/health-safety/) |